विस्तारीकरण पर रांची में बैठक 5 जनवरी को
जमशेदपुर | मोहरदाजलापूर्ति योजना विस्तार के लिए पांच जनवरी 2016 को रांची में झारखंड सरकार ने बैठक बुलाई है। राज्य के मुख्य सचिव (सीएस) राजीव गौबा बैठक में मोहरदा जलापूर्ति योजना पर नगर विकास विभाग के अधिकारियों और टाटा स्टील प्रबंधन के अधिकारियों से अंतिम दौर की वार्ता करेंगे। माना जा रहा है कि सीएस की अध्यक्षता में मोहरदा जलापूर्ति योजना विस्तार को लेकर उसी दिन रांची में योजना टाटा स्टील को सौंपने का निर्णय लिया जाएगा। बैठक में डीसी डॉ अमिताभ कौशल, जेएनएसी के विशेष पदाधिकारी दीपक सहाय, टाटा स्टील के वीपी सुनील भास्करन, जुस्को के एमडी आशीष माथुर समेत कई पदाधिकारी शामिल होंगे। गौरतलब है कि सीएम रघुवर दास के जमशेदपुर पूर्वी विस निर्वाचन क्षेत्र में पड़ने वाले मोहरदा जलापूर्ति के संचालन छूटे हुए क्षेत्राें में पाइप लाइन बिछाकर घर-घर जलापूर्ति की जाएगी। इसके लिए जेएनएसी ने एक डीपीआर तैयार किया है।
60 40 प्रतिशत राशि खर्च करने पर होगा निर्णय
झारखंडके सीएम रघुवर दास के निर्देश पर सीएस की अध्यक्षता में होने वाली बैठक में योजना के समझौता का मसौदा पर निर्णय लिया जाएगा। योजना के संचालन मद में होने वाले खर्च का टाटा स्टील 60 फीसदी और 40 फीसदी राज्य सरकार वहन करेगी। इस पर अंतिम निर्णय लिया जाएगा।
विभागकर रहा संचालन
मोहरदाजलापूर्ति योजना का संचालन वर्तमान में पेयजल स्वच्छता विभाग कर रहा है। विभाग ने टेंडर निकालकर जेमिनी इंटरप्राइजेज को जलापूर्ति और रखरखाव करने का काम सौंपा है।
hin_Deva hin_Deva hin_Deva hin_Deva hin_Deva hin_Deva